осъществяване на контрол, включително оценките на сближаването, посочени в параграф 2 от настоящия член, се обсъждат във всички съответни органи, създадени по силата на настоящото споразумение. Такива органи могат да приемат съвместни препоръки, одобрени с единодушие, които се представят на Съвета за асоцииране.
 5. Ако страните се договорят, че необходимите мерки, обхванати в дял IV (Търговия и свързани с търговията въпроси) от настоящото споразумение, са приложени и се изпълняват, Съветът за асоцииране, по силата на предоставените му правомощия по член 463 от настоящото споразумение, се споразумява за по-нататъшно отваряне на пазара, както е определено в дял IV (Търговия и свързани с търговията въпроси) от настоящото споразумение.
 6. Съвместните препоръки, посочени в параграф 4 от настоящия член, представени на Съвета за асоцииране, или невъзможността да се постигне съгласие по такива препоръки, не са предмет на процедурите по уреждане на спорове, установени в дял IV (Търговия и свързани с търговията въпроси) от настоящото споразумение. Решение, взето от съответния институционален орган, или невъзможността да се вземе такова решение не е предмет на процедурите по уреждане на спорове, установени в дял IV (Търговия и свързани с търговията въпроси) от настоящото споразумение.
 Член 476
 Изпълнение на задължения
 1. Страните предприемат всякакви общи или специални мерки, които се изискват за изпълнението на техните задължения по силата на настоящото споразумение. Те гарантират постигането на целите, определени в настоящото споразумение.
 2. Страните се споразумяват да се консултират бързо, използвайки подходящите канали за информация по искане на всяка една от страните с цел обсъждане на всеки въпрос, който се отнася до тълкуването, изпълнението или добросъвестното прилагане на настоящото споразумение, или до други аспекти на отношенията между страните.
 3. Всяка страна по споразумението сезира Съвета за асоцииране за всеки спор, свързан с тълкуването, изпълнението или добросъвестното прилагане на настоящото споразумение в съответствие с член 477 от настоящото споразумение. Съветът за асоцииране може да разреши спора чрез решение със задължителна сила.
 Член 477
 Уреждане на спорове
 1. При възникване на спор между страните относно тълкуването, изпълнението или добросъвестното прилагане на настоящото споразумение, всяка страна изпраща на другата страна и на Съвета за асоцииране официално искане за решаване на спорния въпрос. Чрез дерогация споровете относно тълкуването, изпълнението или добросъвестното прилагане на дял IV (Търговия и свързани с търговията въпроси) се уреждат единствено с разпоредбите на глава 14 (Уреждане на спорове) от дял IV (Търговия и свързани с търговията въпроси) от настоящото споразумение.
 2. Страните полагат усилия да разрешат спора, като започват добросъвестни консултации в рамките на Съвета за асоцииране и другите съответни органи, посочени в членове 461, 465 и 466 от настоящото споразумение, с цел постигане на взаимно приемливо решение в най-кратък срок.
 3. Страните предоставят на Съвета за асоцииране и другите съответни органи цялата информация, необходима за задълбочено разглеждане на ситуацията.
 4. Докато не бъде разрешен, спорът се обсъжда на всяко заседание на Съвета за асоцииране. Спорът се счита за решен, когато Съветът за асоцииране вземе решение със задължителна сила за уреждане на спора, както е предвидено в член 476, параграф 3 от настоящото споразумение, или когато обяви, че спорът е